কাট্টলী নুরুল হক চৌধুরী উচ্চ বিদ্যালয়

কাট্টলী নুরুল হক চৌধুরী উচ্চ বিদ্যালয় বাংলাদেশের চট্টগ্রাম জেলায় অবস্থিত একটি মাধ্যমিক স্তরের শিক্ষাপ্রতিষ্ঠান। ঐতিহ্যবাহী এই শিক্ষাপ্রতিষ্ঠানটি ১৯৪১ সালে প্রতিষ্ঠিত হয়।

 অবস্থান 
কাট্টলী নুরুল হক চৌধুরী উচ্চ বিদ্যালয়টি চট্টগ্রাম বিভাগের চট্টগ্রাম জেলার আকবরশাহ থানার কর্ণেলহাট এলাকায় অবস্থিত।

 ইতিহাস 
চট্টগ্রামের কাট্টলী গ্রামের জমিদার হাসেম-নাজির পরিবারের পৃষ্ঠপোষকতায় কিছু দাতব্য জমি নিয়ে ১৯০৯ সালে কাট্টলী মাধ্যমিক ইংলিশ স্কুল ও ১৯২৬ সালে হাসেম নাজির দাতব্য চিকিৎসালয় প্রতিষ্ঠিত হয়। কাট্টলী মাধ্যমিক ইংলিশ স্কুলকে উচ্চ মাধ্যমিক স্তরে উন্নিত করতে এবং কলকাতা বিশ্ববিদ্যালয়ের অধিভুক্তি অর্জনের জন্য স্বনামধন্য শিক্ষাবিদ মৌলভী তমিজুর রহমান ও তৎকালীন কাট্টলী ইউনিয়ন পরিষদের চেয়ারম্যান ছিদ্দিক চৌধুরী ১৯৪১ সালে কলকাতায় হাসেম-নাজির পরিবারের নিকট আত্নিয় নুরুল হক চৌধুরীর সঙ্গে সাক্ষাৎ করে সহযোগিতা কামনা করেন। নুরুল হক চৌধুরী কলকাতার তৎকালীন উপাচার্য স্যার আশুতোষ মুখোপাধ্যায় এর নিকট উক্ত স্কুলটিকে কলকাতা বিশ্ববিদ্যালয়ে অধিভুক্ত করার আবেদন করলে তিনি এ ব্যাপারে নানা সরকারি দীর্ঘমেয়াদী সরকারি প্রক্রিয়ার কথা ব্যক্ত করেন। যেহেতু নুরুল হক চৌধুরী তৎকালীন বঙ্গিয় আইন পরিষদের সদস্য, কলকাতা বিশ্ববিদ্যালয়ের সিনেট সদস্য ও আইন বিভাগের অধ্যাপক এবং কলকাতা উচ্চ আদালতের আইনজীবী হিসেবে সকলের নিকট পরিচিত ছিলেন, স্যার আশুতোষ মুখোপাধ্যায়, নুরুল হক চৌধুরীর নামে স্কুলের নামকরণ হলে, উক্ত প্রক্রিয়া ছাড়াই অধিভুক্তি দেয়া যাবে বলে মত প্রকাশ করেন। তাই স্কুলটিকে ১৯৪১ সালে কাট্টলী নুরুল হক চৌধুরী হাই ইংলিশ স্কুল নামে নামকরণ করা হয় এবং কলকাতা বিশ্ববিদ্যালয়ের অধিভুক্তি প্রদান করা হয়। এ সময় নুরুল হক চৌধুরী উক্ত স্কুলটির নতুন অবকাঠামো নির্মাণের জন্য মৌলভী তমিজুর রহমানকে নগদ অর্থ প্রদান করেন।

 বর্তমান অবস্থা 
বিদ্যালয়টি ৩.১২ একর জমির উপর অবস্থিত। এতে নব নির্মিত ৫ তলা বিশিষ্ট একাডেমিক ৬ষ্ঠ থেকে ১০ম শ্রেণী পর্যন্ত মোট ১৬টি সেকশনে ১০৩০ জন ছাত্র-ছাত্রী অধ্যয়নরত আছে। বিদ্যালয়ে বিজ্ঞান, ব্যবসায় শিক্ষা ও মানবিক শাখা চালু আছে। অভিজ্ঞ ও যোগ্যতাসম্পন্ন ২৮ জন শিক্ষক-শিক্ষিকা কর্মরত আছেন। বিদ্যালয়ে ২টি মাল্টিমিডিয়া ক্লাসরুম, ২টি আধুনিক কম্পিউটার ল্যাব, পদার্থ বিজ্ঞান, রসায়ন ও জীব বিজ্ঞানের জন্য পৃথক পরিক্ষাগার ও একটি সমৃদ্ধ পাঠাগার আছে। তাছাড়া অফিসের কাজে সহযোগীতার জন্য ৩ জন অফিস সহকারী, ১ জন লাইব্রেরিয়ান ও ৯জন চতুর্থ কর্মচারী নিয়োজিত আছে।

 শিক্ষকগণের তালিকা 
+প্রধান শিক্ষগনের তালিকানামকার্যকালদায়িত্ব পালনের সময়জনাব মাহমুদুল হক১ জানুয়ারি ১৯৪৩ হতে ৩০ সেপ্টেম্বর ১৯৪৩৯ মাসজনাব কামিনী কুমার নাথ১ জানুয়ারি ১৯৪৪ হতে ৩১ আগস্ট ১৯৪৫১ বছর, ৮ মাসজনাব মুহাম্মদ জামান১ সেপ্টেম্বর ১৯৪৫ হতে ৩১ জুলাই ১৯৭৬৩০ বছর, ১১ মাসজনাব জিয়াউর রহমান১ আগস্ট ১৯৭৬ হতে ৩১ আগস্ট ১৯৮০৮ বছর, ১ মাসজনাব মোঃ আলতাফুর রহমান১ সেপ্টেম্বর ১৯৮০ হতে ৩১ ডিসেম্ভর ১৯৯৪১৪ বছর, ৪ মাসবাবু বসন্ত কুমার দাশ (ভারপ্রাপ্ত)১ জানুয়ারি ১৯৯৫ হতে ৩১ মার্চ ১৯৯৫৩ মাস জনাব মুহাম্মদ আলী১ এপ্রিল ১৯৯৫ হতে ৪ মে ২০০৫১০ বছর, ১ মাস, ৪ দিনবাবু বসন্ত কুমার দাশ (ভারপ্রাপ্ত)৫ মে ২০০৫ হতে ১৭ জানুয়ারি ২০০৬৯ মাস, ১২ দিন জনাব শেখ মুহাম্মদ আজম১৮ জানুয়ারি ২০০৬ হতে ৩১ জানুয়ারি ২০০৭১ বছর, ১৪ দিনবাবু বসন্ত কুমার দাশ (ভারপ্রাপ্ত)১ ফেব্রুয়ারি ২০০৭ হতে ২১ ফেব্রুয়ারি ২০১০৩ বছর, ২১ দিন জনাব নূর মুহাম্মদ ২২ ফেব্রুয়ারি ২০১০ হতে বর্তমান (২০২০)চলমান

 কৃতি শিক্ষার্থী 
 জহুর আহমদ চৌধুরী - রাজনীতিবিদ, মুক্তিযুদ্ধের সংগঠক;
 প্রফেসর ড. ইফতেখার উদ্দিন চৌধুরী - উপাচার্য, চট্টগ্রাম বিশ্ববিদ্যালয়।

 তথ্যসূত্র 

 বহিঃসংযোগ 
 কাট্টলী নুরুল হক চৌধুরী উচ্চ বিদ্যালয়  - অফিসিয়াল ওয়েব সাইট।

বিষয়শ্রেণী:চট্টগ্রামের বিদ্যালয়
বিষয়শ্রেণী:১৯৪১-এ প্রতিষ্ঠিত